Policija okoliščine še preiskuje. Foto: MMC RTV SLO

Informacijo je za STA potrdila Simona Belle, vodja službe za odnose z javnostjo Mestnega gledališča ljubljanskega (MGL).

Kot so sporočili s Policijske uprave Ljubljana, je po do zdaj zbranih obvestilih znano, da je v stanovanju izbruhnil prepir med moškima, starima 44 in 20 let. Pri tem je 20-letnik z ostrim predmetom poškodoval 44-letnika. Ta je zaradi poškodb na kraju prepira umrl. 20-letniku so policisti kmalu po dogodku odvzeli prostost.

Policisti in kriminalisti so ogled prizorišča dogodka končali, čez noč kraj ostaja zavarovan, ogled pa se bo nadaljeval jutri. Zbiranje obvestil o samih okoliščinah dogodka pa se nadaljuje, so še sporočili s PU-ja Ljubljana.

V nasilnem dogodku umrl igralec Gašper Tič